《和单君范古意六首 其一 农》
宋代·陈著

岁事有丰歉，官税无减除。谁知山中田，沙土多蒿蒌。

秋来倘有成，犹恐才半租。或其水旱至，不足偿耰锄。

叹息家百亩，无复三代初。妻儿忽相问，明朝饮何如。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。